Diari Oficial de la Generalitat Valenciana


Sumari del DOGV 2199, del 03-02-1994 (1994/830440)

ACORD de 25 de gener de 1994, del Govern Valencià, pel qual es declara exempt de l'obligació de mantenir la plaça de secretària l'Ajuntament de Castell de Cabres (castelló).
-----------------------------------------------------------------------------------------------------------------------------------------------------------------------------

### Dades del document

Número de DOGV
:   2199

Data del DOGV
:   03-02-1994

Secció del DOGV
:   ALTRES DISPOSICIONS

Número del document
:   1994/830440


Data del document
:   25-01-1994

Organisme emissor
:   Conselleria d'Administració Pública

Tipus de document
:   Acord

ACORD de 25 de gener de 1994, del Govern Valencià, pel qual es declara exempt de l'obligació de mantenir la plaça de secretaria l'Ajuntament de Castell de Cabres (Castelló). [94/0711]  
El Govern Valencià, en la reunió de 25 de gener de 1994, adoptà l'acord següent:  
L'Ajuntament de Castell de Cabres, atès el reduït nombre de la seua població, va acordar, en sessió plenària de data 3 de juny de 1992, sol·licitar l'exempció de l'esmentada plaça i acollir-se als serveis prestats per la Diputació Provincial de Castelló.  
Comprovat per aquest centre directiu que l'esmentat municipi estava agrupat amb el de Puebla de Benifasar per al manteniment en comú de la plaça de secretaria, s'instà la instrucció de l'oportú expedient de dissolució.  
Mitjançant l'Ordre de la Conselleria d'Administració Pública de data 9 de setembre de 1993, es va aprovar la dissolució de l'agrupació per al manteniment de la plaça de Secretaria integrada pels esmentats municipis.  
El tràmit del procediment es va substanciar de conformitat amb el Reial Decret 731/1993, de 14 de maig, sobre provisió de llocs de treball reservats a funcionaris d'administració local amb habilitació de caràcter nacional.  
Per tant, ateses les facultats conferides per l'esmentat Reial Decret 731/1993, de 14 de maig, d'acord amb l'article 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del Conseller d'Administració Pública, el Govern Valencià  
ACORDA  
Declarar exempt l'Ajuntament de Castell de Cabres de l'obligació de mantenir la plaça de secretaria.  
Aquest Acord s'haurà de publicar en el Diari Oficial de la Generalitat Valenciana, i també en el Boletín Oficial del Estado, després de la comunicació al Ministeri per a les Administracions Públiques.  
Contra aquest acord que posa fi a la via administrativa, es pot interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Butlletí Oficial de l'Estat, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades puguen interposar qualsevol altre recurs que estimen oportú.  
Valencia, 25 de gener de 1994  
El Conseller Secretari del Govern Valencià,  
LUIS BERENGUER FUSTER